País

A palabra país puet referir-se a una nación u a una rechión. Ye o prencipal sinonimo d'estau nacional: una aria cheografica y una entidat politicament independient con o suyo propio gubierno, administración, leis, a mayor parti d'as vegadas una constitución, policía, exercito, leis trebutarias y un grupo humano.

Sindembargo, a noción prencipal d'a palabra "país" en aragonés (mesmo que en francés y en atras luengas romances) fa referencia a una entidat no necesariamente nacional, sino que forma un conchunto con una cierta homocheneidat. Ye en ixe sentiu que s'emplega en aragonés ta referir-se a las redoladas historicas d'Aragón, como Chacetania, Sobrarbe u Cinco Villas. Asinas, l'Himno de Sobrarbe, una canción d'a Ronda de Boltaña dita El País Perdido, en fa emplego ta referir-se a ixa comarca, mesmo en castellano. Himno de Sobrarbe, en a pachina web oficial d'a comarca de Sobrarbe. En Francia tamién gosa emplegar-se en referencia a antigas provincias historicas de Francia, y mesmo a redoladas d'ixas rechions que comparten bellas caracteristicas, tradicions y historia (asinas, una d'as denominacions d'orichen ta o Calvados ye pays d'Auge). En catalán ixe mesmo sentiu amaneix en a expresión Países Catalans.

 Se veiga tamién 
 A lista d'os estaus d'o mundo.

 Referencias 

Categoría:Administración territorial